Без мир няма хляб и без хляб няма мир!\n12/07/2018 Жените в агробизнеса\n* това заяви Стилиян Стоянов, председател на Асоциацията на българските зърнопроизводители от гр. Ген. Тошево по време на ритуалното зажънване на ръжта по проекта „Хляб на мира“.\n* Ръжената погача, омесена от семената, расли в 12 европейски държави, е символ на свободата и единението на народите.\nПроектът „Хляб на мира“ стартира през 2013 г., когато в 12 страни от Централна и Източна Европа се сее ръж с идеята чрез замесването на хляб от получената реколта да се отбележи символично 25-ата годишнина от падането на Берлинската стена. Разрушаването й олицетворява премахването на политическите и икономическите граници, както и преодоляване на разделението на континента. Отпадането на границите между държавите и разширяването на ЕС на изток води до най-голямото постижение на Съюза – запазването на мира.\nНа 2 юли домакин на ритуала по зажънване на ръж от реколта 2018 г. беше Асоциацията на българските зърнопроизводители 2006 от гр. Ген.Тошево. Регионалната структурата е част от Националната асоциация на зърнопроизводителите. Официални гости на събитието бяха зам.-министърът на земеделието, храните и горите Атанас Добрев, зам. областният управител на Област Добрич Красимир Николов, директорът на Областна дирекция „Земеделие“ инж. Десислава Иванова, директорът на Добруджанския земеделски институт Илия Илиев, кметът на румънското село Алвещи Георги Молдован, председателят на НАЗ Костадин Костадинов и десетки членове на браншовата организация.\nВ ритуала се включиха ученици от Центъра за работа с деца от гр. Ген. Тошево, които пуснаха в небето 12 бели гълъба, символизиращи 12-те държави-участички в проекта „Хляб на мира“. Народната традиция беше спазена и събитието беше съпътствано от песни и хора, пресъздадени от ансамбъл „Добруджа“ на полето.\nПреди първите ръжени снопове да бъдат отрязани със сърп, Варненският и Великопреславски митрополит Йоан благослови благородното начинание. Християнският благослов беше даден за семената от ръж – от тях да се направи осветен хляб, и за нивата – да ражда и да се отблагодари за грижите на стопаните.\nРитуалът премина с много вълнение, емоции и спазване на българските традиции. Ето какво споделиха присъстващите по повод инициативата „Хляб на мира“ и зажънването на ръж:\nХлябът е нашето бъдеще!\n* заяви Стилиян Стоянов, председател на Асоциацията на българските зърнопроизводители 2006, гр. Ген. Тошево:\n– След първата година в Пловдив, втората в Разград, третата в Карнобат, четвъртата в Ловеч, тази е петата година, в която ние в Добруджа разжънваме ръжта. Тя е символ на хляба на мира от 12 държави, чиито знамена са тук пред вас. Това са Германия, Полша, Унгария, Чехия, Словакия, Словения, Хърватия, България, Румъния, Литва, Латвия и Естония. През есента те ще заделят семена от отгледаната ръж, ще ги смесят и през есента ще бъдат посети отново.\nУважаеми колеги, искрено благодаря на всички вас, затова че сте съпричастни към идеята. За нас е истина, че няма мир без хляб и няма хляб без мир. Това е нашият поминък, нашият бизнес, нашият живот и за радост очакваме това да бъде нашето бъдеще. Хлябът на мира означава хляб на бъдещето!\nОчакваме отново много добър зърнен баланс!\n* на свой ред коментира зам.министърът на земеделието Атанас Добрев:\n– В някои части от страната жътвата е в началото, в други е в разгара си. През последните седмици проливните дъждове забавиха хода й. Ето днес е един хубав слънчев ден, вятърът духа, влагата намалява и се очаква зърнопроизводителите да влязат активно с комбайните.\nМисля, че зърненият баланс на страната ще е отново много добър с висококачествено зърно, независимо от падналите дъждове. Количествата ще са близки до миналогодишните. Като цяло зърненият баланс на страната отново ще е много добър и ще има количества за износ. Цените са доста по-добри в сравнение с миналогодишните.\nСпоред поверията на възрастните хора бяла жътва се открива на Петровден. Затова сега поздравявам Националната асоциация на зърнопроизводителите и искам да им пожелая спорна и високодобивна жътва и високи пазарни цени!\nОчакваме с 10-15 % по-ниски добиви от пшеница\n* посочи председателят на НАЗ Костадин Костадинов:\n– Днес зажънваме семената от ръж по проекта „Хляб на мира“, в който участват 12 бивши социалистически държави, сега членки на ЕС. Идеята е във всяка страна да се засеят семена от ръж и от тях да се замеси хляб. Целта е да се покаже, че семената, тръгнали от Берлинската стена, пропътували цяла Европа и сега достигат до всички страни. Идеята е свободата и движението на стоки и капитал. Хлябът е бил винаги символ на мира!\nОчакваме по-ниски добиви в сравнение с миналата година, тъй като имаше проблеми с валежите и сушата на места. Средно за страната ще има с 10-15% по-ниски добиви от пшеница. При рапицата жътвата също закъсня. От пожънатото до момента виждаме по-слаби резултати от миналата година.\nДъждовете се оказаха добри за пролетниците. Посевите са в много добро състояние\nХлябът и мирът вървят ръка за ръка!\n* обобщи Ася Гочева, и.д. изпълнителен директор на НАЗ:\n– Жътвената церемония по проекта „Хляб на мира“ е традиционно събитие, което Националната асоциация ежегодно провежда. Радваме се, че има широк отзвук. Ръжта, която сега се жъне, ще бъде изпратена в Естония и Латвия, където тази година ще се проведе ежегодната конференция „Мир и земеделие“, на която се дискутират важни теми и на която се събираме всички 12 държави-партньори по проекта. Освен това там се прави ритуално приготвяне, разчупване и раздаване на хляба на мира, омесен от реколтата от всички държави, участници по проекта. Тази година конференцията ще се проведе през септември – в южната част на Естония и в северната част на Латвия.\nТози проект е от голямо значение за Европа, за преодоляване на границите, на разделението. Това са посланията на самата инициатива – ние да съхраняваме и поддържаме историческата памет, да не забравяме по-възрастните на какво са били свидетели, това разединение, желязната завеса на Европа. Без хляба ние сме изправени пред сериозно изпитание и не трябва да позволяваме това да се случва занапред. Зърното е водеща и стратегическа стока, много е важно не само да поддържаме този резерв, но и да имаме количества да изнасяме. България е в първите 20 страни-износители и производители на зърно.\nДруга част от ожънатата ръж ние ще запазим за залагане на следващата реколта, а третата, по-голямата част – ще дарим под формата на хляб на хора със специфични хранителни нужди. За тази кампания си сътрудничим от няколко години със сдружение „Диабет“.\nХлябът и мирът вървят ръка за ръка и не е възможно да си представим мира без хляба днес!\n(повече в Агровестник – стр. 11-12)


Жители на Ямбол искат окосяване на тревата в крайни квартали заради кърлежите - Общество\nЖители на Ямбол искат окосяване на тревата в крайни квартали заради кърлежите\nпубликувано на 05.06.19 в 09:07\nЖители на крайни ямболски квартали настояват общинското дружество по чистота да премахне тревата и високата растителност в междублоковите пространства. Заради честите валежи ухапванията от кърлежи през тази пролет са значително повече, в сравнение с предишни години.\nНад метър е височината на тревите и бурените в кв. „Златен рог“, а последното косене е било преди повече от месец, твърдят жители на комплекса.\n„Просто понякога не можем да си намерим децата в тези треви“, каза живеещ там. „Тревите са много големи“, добави негова съседка.\n„Трябва да се обърне внимание, а не само да се взимат данъци…“, добави трети.\nНачалникът на Регионалната здравна инспекция в Ямбол д-р Лиляна Генчева каза за тежките случаи след ухапвания от кърлежи:\n„Шест хоспитализирани лица в инфекциозно отделение- две с диагноза Лаймска борелиоза, през месеците април и май- четири лица с Марсилска треска.\nОт община Ямбол в началото на пролетта информираха, че косенето на тревните площи се извършва по график.\nБНР Бургас Общество жители косене община Ямбол треви


Туитър забрани всички политически реклами - trafficnews.bg\nТуитър забрани всички политически реклами\nТова решение е първото по рода си за световна социална мрежа\n31.10.2019 10:10 656 0\nСоциалната мрежа „Туитър“ вече няма да предлага реклами на политическа тематика. Решението обхваща потребителите по цял свят.\nЗабраната на политически реклами беше обявена от шефа на „Туитър“ Джак Дорси.\n„Вярваме, че разпространението на политически съобщения трябва да бъде завоювано, а не купено“, поясни той. По думите му решението по никакъв начин няма да повлияе върху свободното изразяване онлайн, а по-скоро ще предпази хората от злоупотреби.\n„Политическите кампании достигат до хората когато те решат да последват даден профил или да споделят туит. Ако плащаш за това, ти отнемаш решението на всеки потребител. Вярваме, че подобни решения не трябва да бъдат компрометирани от пари“, допълва Дорси в своя личен „Туитър“ профил. Това решение е първото по рода си за световна социална мрежа.\nВ последните месеци дебатът около политическите кампании онлайн и тяхната истинност се засили, след като шефът на „Фейсбук“ Марк Зукърбърг заяви, че политически реклами няма да бъдат фактологично проверявани, пише БТВ. Много потребители, а и американски конгресмени, изразиха загриженост, че това отваря вратата за сериозни злоупотреби и лъже.\nМиналата седмица на изслушване пред американския конгрес Зукърбърг заяви, че политиците трябва да имат правото да се изразяват свободно във „Фейсбук“.\nПоявиха се яростни критики и призиви „Фейсбук“ също да забрани всички политически реклами.\n03.06.2020 22:47 Международното ретро рали няма да се проведе 20\n03.06.2020 22:27 Ново 20! Подновяват кличичните изпитания с хидрохлорохин 96\n03.06.2020 22:14 УЕФА отстрани лидера в Турция от евротурнирите 160\n03.06.2020 22:12 Стотици протестиращи окупираха "Даунинг стрийт", хвърлят предмети по полицаите 248\n03.06.2020 22:00 Д-р Димитров застава пред съда още този месец, отговаря за убийството на Плъха 592\n31.05.2020 19:00 След годежа: Роси Пейчева мина под венчило! Сватбата е край Асеновград 118104\n31.05.2020 00:15 12 причини да правим секс всеки ден 61842\n31.05.2020 22:00 Сервитьор "удари" касата на "Тони 2000", после си поиска заплатата 53242


Асиметрично кожено яке в черно - код 522 | Creative\n78,00лв. Обикновена цена 118,00лв.\nЕфектно закопчаване с двойни ципове.\nАсиметрична долна част, декорирана с цип.\nЗакопчаване с капса при врата.\nКлин с висока талия в черно - код 205


18.02.2021 | Предстоящо\nТазгодишното издание на водещото световно търговско изложение за ОВК и ВиК сектора ISH ще се проведе от 22 до 26 март в изцяло онлайн формат.\nISH digital 2021 ще се фокусира върху най-важните теми в ОВК и ВиК индустрията, от Зелената сделка и нейните климатични цели до съвременните вентилационни технологии за намаляване на аерозолите. Сред топ темите за ОВК индустрията ще бъдат и новите европейски изисквания, влизащи в сила от 2025 г., за въвеждане на системи за сградна автоматизация в големите нежилищни сгради.\nПрограмата на изложението, посветена на ВиК индустрията, ще се фокусира върху хигиената на питейната вода и тенденциите в хигиената на банята. Дизайнът на банята, интелигентните санитарно-хигиенни решения, модернизацията на банята и чистата питейна вода в Европа ще са водещите теми в програмата.\nISH digital 2021 ще предостави различни възможности за взаимодействие и онлайн срещи с изложителите, както и преки излъчвания и записи на събитията, включени в програмата. Специален инструмент, използващ изкуствен интелект, ще съдейства на посетители и изложители в намирането на бъдещи партньори.\nПовече за изложението и възможностите за участие можете да научите тук.\nКлючови думи: Messe Frankfurt ISH ОВК ВиК Зелена сделка сградна автоматизация


Необходими изисквания за отваряне на павилион за закуски | Форум на Портал Кариерист\nНеобходими изисквания за отваряне на павилион за закуски\nот sineva » 02 Юни 2012, 16:48\nИмам къща в София, която е на главна улица, с добър човекопоток. Имам възможност да поставя павилион, с цел продажба на закуски, който да граничи с улицата, но да е в двора, и в част от двора да поставя масички и столове.\nМоже ли някой да ми даде информация какви са изискванията за отваряне на такъв павилион? Необходим ли е санитарен възел за посетителите, при условие, че няма да се продава алкохол? Необходимо ли е да поискам разрешение от общината за поставяне на павилион, който е в границите на двора на къщата? Предполагам, че ежемесечно се плаща определена такса или това, че е в собственият ми имот ме освобождава от такава?\nНеобходими ли са разрешителни от пожарната, ВиК, Електрото?\nЩе бъда благодарна, ако някой ми даде подробна информация.


Павел на Преслава скочи на Цуни: Ще ядеш бой, ако лъжеш, че си спал с моето момиче\n11 Дек. 2017, 19:37\nПавел забрани на Цветелин Маринов да се доближава до любимата му добричлийка и го накара да изтрие телефонния й номер. Настоящото гадже на Преслава - ревнивият бабаит Павел Лазаров е заплашил бизнесмена Цветелин Маринов да спре да говори наляво и надясно глупости за неяу.\nДвамата мъже са се засякли в известно столично заведение, като при вида на Цуни, избухливият Лазаров директно е скочил от стола си и отишъл на масата на плевенчанина. Татуираният Павел гневно заявил на Маринов да стои далеч от Преслава и да спре да си измисля, че е имал връзка с нея, твърди „Таблоид“.\nНе е за вярване с кой от съквартирантите на Вип Брадър се „залюби“ Тото (СНИМКА)


Троян 21 - статии: За пиянството и черешата на един народ\n* Белязало ни, въпреки погрома си, със слава и самочувствие * „И тази година, дядовото, няма да има априлско въстание”\nДНЕС Е 1 МАЙ, празник. Не говорим за синдикалните демонстрации (не че те са нещо маловажно, напротив), изродили се преди време в комично-карнавални първомайски манифестации, демонстриращи, уж насериозно, икономическия „възход” на соцотечеството. Става дума за друго, за може би най-важното събитие в новата българска история, белязало ни, въпреки погрома си, със слава и самочувствие. Априлското въстание от 1876 г.! Пиянството на един народ отпреди 136 години! Събитието, доказало на света, че ни има и че с нас трябва да се съобразяват. Излъчило великани като Бенковски, Захари, поп Харитон, баташките и новоселските мъченици и т.н. Разбира се, подсказало, че имаме много и от другата порода – на дядо Вълю, предателя… Но при всички случаи събитие велико, световно българско събитие.\nПО-ДОЛУ ВИ представяме един днешен поетичен паралел с това велико някогашно дело – на Георги Господинов, един от най-умните сегашни български писатели. Поглед неласкав, но, трябва да си признаем, обективен.\nГеорги Господинов, 1996 г.\nЗаб. Странната граматика и пунктуация са си на автора.\nИзлъгани надежди, че ще се случи нещо. А то, варене на компоти, и... радост! Колко малко ни трябва, за да сме щастливи? Много малко, толкова, колкото ни е и стандарта на живот. Яденето на сварени плодове, в пренаситен захарен разтвор ни прави щастливи?\nКакво ли е искал да ни каже поета? Преливаме от негодувание, и в момента, когато очакваш да се случи нещо, силите и гордостта ни стигат, за да си сварим компоти.\nСтарите ще си отидат от този свят, младите ще правят компоти, децата ще искат черешови топчета, и така до безкрай!!!\nМоже ли да поставя един малък въпрос?\nЗащо е избрана черешата за символ на нашата освободителна борба, а не стомана на KRUP?\nИнтересни ще ми съжденията и постингите по този въпрос!\nЧерешата не е символ на освободителната ни борба. Топовната ни "артилерия" е използвала черешата. Един поробен народ не може да има КРУП, не може да произвежда стомана.Имахме металургични комбината, произвеждахме какви ле не стомани. Днес нямаме, пак сме поробени. Ама въстание / Априлско или каквото и да е/ не се задава.Много станаха Попкръстювците и Дядовълювците. Само че днес те имат други имена - Банев, Вълканов и компания. Бенковски, Каблешков, Харитон види се са забравени.Нали знаете, че, за да се оправят нещата, трябва да станат достатъчно зле.\n3 ти, добро попадение, но не е в десятката! Бъркаш, черешата Е символ на освободителната ни борба, но защо? Интересно е ......., за това зададох този въпрос?????\nМоля,моля,че как да не е символ - ранозрейка,ще рече няма да чакаме дълго,свободата вече иде.А пък колко е червена,не ти е работа.....\nСимвол е,как да не е символ - всички я обичат,даже и децата.Че дори и песен има - "Цветините очи черешови,снощи ги видях разплакани...".Ще рече,тъга по изгубеното време,място и действие!Ужас,по-право - трагедия!!!\nЕдинствената надежда е :Втресло я и сланина - Дочо да са върне.\nЧешите си езиците,вместо да възпитавате достойни граждани,които отстояват себе си и работят за собствената си държава!Хайде сега ми отговорете,защо става така?!\n6 ти, въпроса ми не е случаен! Достойните граждани са свързани със свободата, по един или друг начин! Уви такъв е троянеца, не позволява да го поучаваш, а камоли пък да го попиташ нещо.\nТой е горд, неустоим, но и доста "глъф", защото не приема нищо. Ттой е уникален, оригинален, независим, неприклонен и дори в много случаи и доста неадекватен!\nТова е от семката троянска, която е играла и добра роля, но това не е панацея в наши дни, тук трябва анализ на информацията, читав подбор и стойностни изводи!\nЕй това последното е трудно достижимо, колкото и да се правим на "пичове и неустоими интелигенти".\nЧерешата е символ на доброта и плодородие.Явно, ние череши имаме, ала доброта ни липсва, а за плодородието...внасяме чесън от Китай, а череши от Гърция, или в най–добрия случай, от Кюстендил.\nНякога, преди много години имаше череши и в Троян, на Попешка, ала умници ги изкорениха, и засадиха лозя, които не просъществуваха дълго!??? Дали пък с изкореняването на черешите, не "изкорениха" и добротата?\nОстанаха сливите, и пиянството!\nПриемам разсъжденията Ви 8 ми, но черешата не е смвол доброта и плодородие. С цялото си уважение към вас, Ви приканвам да поочетете повече, уверям Ви няма да сте на загуба! Аз лично възприемам писанията в сайта и като своеГо рода оброзование. Това се отнася за мен, за вас може и да е друг проблема? Ваша си работа!\nIgMg кви череши, брат? Ква свобода, ква Донка, кви пет лева? Ти май си мечтател????!!!\nТам под черешата в лозето на хайдук Вълкан /в Лозенград /, Левски създал първия нелегален комитет, кръстосал револвер и кама и заклел първите съзаклятници.\nНе съм мечтател, брат или сестро №11! Черешата е мтного важна, защото Тя е свързана с нещо, което сега го търсим и не можем да открием. Дано се запитате,кое е това нещо?????!!! Не е важно да го откриете, важното е да го назовете !!!\n12-ти до IgMg. Символизира чистотата, жизнерадостта, и е символ на свободата.\nМоже би днес са се променили ценностите на хората. Докато по времето на турското робство, по–ценна е била свободата, и са пожертвани черешите, то днес не можем да го направим!?\nПрехраната стои над всичко! Борбата днес, се състои в борба за физическо оцеляване, свободата стои на заден план. Всеки се спасява както може, и поотделно.\nСтихотворението е писано 1996 година. Изминали са 6 години от свалянето на тоталитарния режим, но нищо повече. "Пременил се Илия, пак в тия!"–както е казано. А ние чакаме някой друг да дойде, и да направи черешовото топче, а до тогава ще си правим компотите?\nЕдин призив, надежда, опиянение и очакване в началото на стихотворението, завършват... с правене на компоти, примирение и безсилие.\nРазочарованието на възрастния вече дядо е видно. Той може би няма да дочака времето, когато ще направи черешовото топче, но има надежда, че това ще направят неговите внуци.\nВиждам черешата, като символ на живота и едно родословно дърво, което ще продължи българския род, и ние няма да се заличим напълно. На дървото са всички–история,бащи, деца и внуци.\nИли може би за по–кратко, чрез черешата е изразена надеждата за свобода, бързо преминалото опиянение, и връщането към това, което сме правили и преди. Една лирична картина в началото, една тишина като пред буря. Буря, която се превръща в едно всекидневие. Забравили сме за къде сме тръгнали, може би повярвали в промяната, и продължаваме с това, което сме правили и преди, промяна няма.\nЕдинствен трагичен образ тук е на дядото, който вижда, че нищо не си е отишло от преди, осъзнава че е излъган, и за съжаление няма да дочака съвременното Априлско въстание, и така жадуваната промяна.\nВ това стихотворение, и чрез черешата, поета отразява събитията през 89 година, и след това.\nЕ, знаех си, че има адекватни хора, които пишат в сайта, не само простотий породени от бунашко плоскостъпо изтъпанчванея, а от интелигентност, познания и опит.\nМоже и нормално да се пише, нали виждате 14,15 и 16 ти. Радвам се, че има и такива коментари от които някой, който иска, може и нещо да научи!!! Благодаря ви!!!!\nМоля, сега ходи се гръмни !\n18 ти, да се гръмна или застрелям? Кое ще удовлетвори всеобхватния ти мозък? Поясни брилянтната си мисъл моля те!\nЕ-е-е-х много прост народ се е навъдил напоследък, и то защото нищо не мойш му заби г--а клисав, дори космически лъч, само можеш да му вземаш и това точно прави Бат Боко с вещина! Хвала му за това!\nБрависимо 18 ти си велик!???!??+?! Такъв изказ се изгражда с много упорит труд и лишения по отношение когато е налице мозъчен дефицид и огромен инфантилизъм!


Според вас законно ли е: - Spodeli.net\nСпоред вас законно ли е:\nпреди: 7 години, 11 месеца, прочетена 2796 пъти\nИма неща, свързани с фирмата на мъжа ми, които ме вбесяват, но може да греша, затова искам да се посъветмав с вас. Законно ли е:\n1. Работодател да вдигне работното време с половин час (сутрин рано, за цялата фирма, 200 човека) от вече повече от година и да те остави на същите пари?\n2. Работодател да реши всички съботи до края на годината да са работни, защото е определил ваканция от бъдни вечер до средата на януари (тогава явно е неговата почивка) и тези съботи били всъщност отработване?\nМоже ли някой да ме посъветва как да предизвикам проверка и в коя институция, но анонимно, така, че да не се замесва името на мъжа ми? Всички служители (част от които познавам) мълчат и не смеят да се обадят, защото текат съкращения, а в същото време работа има, работния ден им е уплътнен на 100%, работодателят купува нови машини и съоръжения и бави със седмици заплатите под предлог, че не влизали пари във фирмата.\n1. Оф, а вие какво искате... той е частно лице и има право да определя САМ работното време на подчинените си. Не мога да Ви разбера какви хора сте... 30 минути животоспасяващи ли са за вас? За съботите е съвсем нормално даже евала на човека, че се е сетил да ги пусне да починат и да бъдат със семействата си на тези светли празници, ама не пак не доволни. Вие искате да им дават пари без да работят ли, какво е вашето желание. И какви институции, какви приказки, има право да прави почти какво пожелае. Чак законно ли е.... Има хора, които нямат работа, пари, дом, нищо, а вие имате работа и не я оценявате.\nГаби 19 години\n2. Шматка! Естествено, че не е законно! Обади се в инспекцията по труда! А ти сигурна ли си, да не те баламосва мъжът ти?\n3. Частникът може да прави каквото си иска. Приципно по закон всеки един час над нормалната работна седмица би трябвало да е по-скъпо платен - примерно, ако взимаш 5лв на час приципно за всеки час екстра да взимаш 6лв. Лошото е, че в България няма как някой да накара частника да го направи. Ето затова има архитекти, икономисти и др, които в една частна фирма работят за 400лв в друга за 1000лв. Че не е етично и морално не е, но не вярвам да има какво да направиш. Ако питаш един частник, винаги ще ти каже, че като не те удовлетворят условията може да напуснеш и това е - не очаквай той да се промени. Най-добрият вариант за мен е емъжът ти да си търси друга работа и като намери нещо по-добро да напусне.\n4. Искренно пожелавам такива фирмички като на мъжа ти, да им дойде не една, а няколко проверки и накрая да преустановят съществуването си!\nДо кога ще потъпквате правата на бадния и изстрадал българин? Питам Ви до кога? Кога в България ще има закони и теще се спазват?\n5. Да има телефон за оплаквания, но не знам дали ще дойдат на проверка от анонимно обаждане. Има и друго. Зависи от къде си. В малките градове например работодателите ги познават във всички институции и нали разбираш , че няма как да ги санкционират.\n6. Първо - прецакваш собствения си мъж заради личния си кеф, щото половин час трябва да поработиш... Второ - 5-6 съботи няма да умреш, след като после ще си изкараш празниците на спокойствие, при това с 2 седмици бонус! Аз лично бих работил съботите, но после половин месец яка почивка. Толкова ли са ти скъпоценни, че не мислиш за огромната почивка, която ще имаш? Супер много хора им се налага да работят по всички празници и не знаеш колко е кофти чувството,\n7. 4, и аз това им пожелавам на фирмичките.\nСамо това заслужават.\nА правата ще ги потъпкват дотогава, докато им го позволяваме. Докато всеки си трае, спасява се поединично и си търси друга работа от трън на глог, че е по-висок, дотогава и частника ще си прави каквото си иска.\nА иначе - не е законно! Има кодекс на труда, ако вие, служителите не си държите за правата и не изисквате от тях да спазват КОДЕКСА НА ТРУДА, те доброволно няма да го направят. А там е записано, че работния ден е 8 часа 5 дни в седмицата! И всичко, което е над това регламентирано време, е само ПО ЖЕЛАНИЕ на служителя и се заплаща двойно, а не 6 лева.\nТе правели каквото си искат:((... правят го с наше съгласие. Като с лудия и баницата... :(((( всеки го е страх и си трепери за мястото... обединете се, това е решението.\n8. Ако питаш законно ли е? Да законно е. Ако питаш морално ли е? Не, не е морално да заповядва нещо без съгласието на работниците. Но реално погледнато той е шеф и има право да увеличи работното време също има право да отработва предварително решени от него работни дни. Така, че който и да извикаш нищо няма да му направят, той има право и да намали заплатите. А за порвинението за закъснение на надниците просто ще го предупредят.\nВ кодекса на труда няма точка с точно определено работно време. Ако имаше точно определено "8 часа 5 дни в седмицата" замисли се за нощните смени за магазините работищи в неделя те всички щяха да са извън закона.\nАко ти искаш мъжът ти да си запази работата стой си на д-то. Ако не да напуска и да търси другаде.\nМисля че работодателят съвсем честно заменя работни дни за почивка след коледа и нова година. Аз бих бил съгласен на това.\n9. Според мен е доста вероятно мъжът ти да си е удължил сам работното време, в смисъл не ходи на работа, а някъде другаде... Де да знам. Има ли начин да провериш?\n10. 8, не искам да споря, но не е нито законно, нито морално. Чела съм /преди години/ извадка от кодекса, и там точно така беше записано: 8 часа 5 дни седмично. Да, всичко това в магазини и фирми, което се прави, е незаконно, освен че е неморално. Да, инспекцията по труда нищо няма да им направи, защото, както всички знаем, в България няма работещи институции. Подпират столовете и си клатят краката, и вземат рушвети от въпросните фирмички, седят там на "държавна заплата" от нашия гръб, но не защитават нашия интерес и не си вършат работата, за която са там и пак казвам, за която получават заплати от нас. А ние си траем и лижем задника на шефа, за да не останем без работа. Ех... всички те са на принципа "разделяй и владей", който все повече си отживява времето. Взаимно зависим един от друг - нито работодателя може без тебе, нито ти без него. Трябва да се спазва закона и морала и от ДВЕТЕ страни, иначе нищо добро не ни очаква. Ако няма взаимно зачитане и уважение, няма да прокопсат нито те, нито ние.\n11. 10, може би само за държавни предприятия и институции. Все пак не може да твърдиш, че всички частници с различно работно време са незаконни - магазини, хотели, дискотеки, молове и прочие - АБСУРДНО Е!??\n12. Няма никакво значение дали фирмата е частна или държавна- кодексът на труда важи за всички, работното време, трудовите договори, правата и задълженията на работниците и работодателите се определят според него. Можеш да се обадиш в Инспекцията по труда и да подадеш жалба. Но не съм сигурна дали можеш да го направиш анонимно, май не.\n13. №10 и 12 да прочетат това: "Кодекс на труда - гл. 7" "Удължаване на работното време". Там е обяснено че работодателят има право да увеличи работното време.\nАвторката не е писала от колко до колко работи мъжа й и работодателя може да е в правото си допреди година да е приемал обедната почивка от половин час или другите две полагаеми почивки от по 15мин за работно време а сега да се е усетил и да не ги приема.\nСъщо авторката не е писала колко точно съботи ще отработва мъжа й, за сметка на колко почивки, затова също можем да приемем, че работодателя е уведомил ИТ.\n14. 12, аз съм 10.\nЗащо анонимно да подава жалба?\nТрябва ли да се крием зад анонимност, когато сме в правото си?\nЛично аз съм подавала 2 пъти жалби до инспекцията, за различни фирми преди години, тогава не можеше анонимно и излязох с името си, но вярно е, че вече не работех във въпросните фирми, когато подадох сигнала.\nИ ми отговориха, че да, в нарушение са и имам право да заведа дело по член еди кой си.\nТова мен не ме устройва. Те за какво са там? Ако трябва ние да вършим тяхната работа?\nСега не знам как стои въпроса, вероятно може и анонимно да се пусне жалба. Но СЕГА, ако е за мене и работя в подобна фирма, бих пуснала жалба от свое име, както тогава. :) Нека посмеят да ме уволнят неправомерно. :)\nЩе се боря, ще ги съдя до дупка.\n15. 14, писала съм анонимно, не защото съм привърженик на това да се крием, а защото самата авторка пита дали може анонимно. Аз самата съм опирала да Инспекцията по труда и не съм подавала анонимни сигнали за некоректни работодател и, а съм се подписвала. Така че, по-леко с възмущението...


Нанков посочи разминаване в документация и материали за пътя край Своге - News.bg\n"Изследванията на асфалта показват, че по време на изпитването му със солна киселина има вложен недопустим материал в него. Въпреки това документацията е изрядна. Сега предстои независима лаборатория да потвърди резултатите. БСП не се посвениха да политизират трагедията край Своге. Бъдете убедени, че която и фирма да беше инженер, действията на държавата щяха да бъдат същите", обясни регионалният министър Николай Нанков на извънреден брифинг в централата на ГЕРБ.\nПо-рано БСП призоваха за оставката на цялото правителство на Борисов, посочвайки го за лично отговорен за трагедията. Корупцията убива, това е модел, посочи соцлидерът и каза, че моделът остава.\nНанков коментира, че според документите, подадени към АПИ, пътят отговаря на нормативите. Ще се правят допълнителни тестове и в момента се водят процесуално-следствени действия и има информация, която Нанков не може да сподели.\nСпоред него не може се правят манипулации и да се раздават присъди докато тече разследване, дори е престъпно като внушение, смята регионалният министър, а Свиленски "отново не е разбрала за какво иде реч".\nАлександър Ненков определи пресконференцията на БСП като нагла, а политиците трябва да запазят някаква висота. ГЕРБ ще направят, каквото са правил и досега, както историята го е показала, ако има отговорен, той ще си понесе отговорността, независимо коя е фирмата, обясни той.\nБСП можели от куртоазия поне да изчакат институциите да се изкажат, можели поне като хора, не като политици да го направят, "тези хора които въведоха модела батко и братко" говорят за корупция, защото явно за БСП хората забравят и са 80% дебили, коментира Ненков.\nТази пресконференция може да изглежда като отговор към "БСП - Техно импекс", но всъщност е желание да се информира обществото, обясни Тома Биков.\nПресконференциите на БСП са нещо между жълт вестник и другарски съд, ние в другарски съд не участваме и оставки сме подавали и пак сме печелили избори, добави той.\nУправителят на "Мегаинвест-холд" отрича участие в ремонта на участъка край Своге\nПо думите му отсечката е правена от "Трейс груп" и фирмата му е замесена некоректно\nна 28.08.2018 в 23:15:58 #1\nНе че обичам комунистите / Пък и тези който са напуснали пожарната за да не се деполитизират/ но знам ГЕРБ ще направят, каквото са правил и досега, както историята го е показала - ще уволнят чистачката на министъра на транспорта . След намаля не на народното недоволство криминално проявеният ЦЦ ще държи прочувствена реч .\nНачало / У нас / Политика / Нанков посочи разминаване в документация и материали за пътя край Своге


Големият ни резерв са периферните болници\nТе са възможност за повишаване на пациентите и приходите ни, казва ген. Венцислав Мутафчийски\nНачело на една от най-уважаваните болници в страната – ВМА, съвсем наскоро официално застана ген. Венцислав Мутафчийски. Преди това той изпълняваше тази длъжност временно. Има ли промяна в гледната точка за развитието му на ВМА, кой е пътят, по който ще върви, притесняват ли го проблемите в системата, как се отразяват те на болницата, го попитахме специално за читателите на clinica.bg.\n- Ген. Мутафчийски, какви са плановете ви за развитие на ВМА?\n- Смятаме да насочим вниманието си не само към болницата в София, но и към периферните ни структури в Пловдив, Варна, Сливен, Плевен, както и двата ни санаториума в Банкя и Хисаря. Те се нуждаят от обновяване, защото не са пипани от години, а имат за задача да обслужват контингента на Българската армия. Ние трябва да осигурим същото качество на медицинската услуга за военнослужещите в тези региони, както това в столицата, защото трябва да има равнопоставеност. Сега започваме да ги оборудваме с нова апаратура, вече открихме нов 16-срезов скенер в болницата ни в Пловдив. Това е основната идея, защото е дискриминация, ако позволим да има по-слаба степен на обслужване в останалите ни структури.\nРадостно е, че в последно време много млади колеги имат желание да специализират в болниците ни във Варна и Пловдив, наблюдава се интерес и към Сливен и Плевен, където също има много добри екипи. Тези болници изпълняват редица задачи и в гражданското здравеопазване, като се явяват уникални с някои от своите способности. Военноморската болница, например, разполага с две уникални за региона клиники - по изгаряния и по токсикология. Това са две незаменими звена и нямат дублиращи се функции нито с университетската болница във Варна, нито с която и да е друга болница в областта.\n- Какъв приток на пациенти има в момента в тези болници и какъв бихте искали да стане?\n- Наблюдавайки потока от пациенти в тях, установявам , че те не използват на 100% своя капацитет. В най-добрите времена оползотворяват около 60%, докато във ВМА-София достигаме до нива на заетост на леглата от 98%. Това е един прекрасен показател. В същото време, каквото и да направим за столичната Военна болница не можем да повишим съществено притока от пациенти, защото тук таванът е достигнат. Но големият ни резерв са периферните болници.\n- Продължаване и затвърждаване на финансовата стабилност на ВМА\n- Съхраняване на кадрите във ВМА и създаване на възможност за устойчиво кариерно развитие\n- Превръщането и утвърждаването на ВМА като високотехнологична болница\n- ВМА да отговори на очакванията на съюзниците ни от НАТО и да укрепи бойната си готовност\nТова е възможност и за повишаване на приходите, защото като мениджър трябва да гледам не само целесъобразността на една болница от военна, стратегическа и каквато и да е гледна точка, а трябва да се гледа и икономическата й ефективност.\n- Освен с по-добра апаратура по какъв друг начин ще успеете да направите тези болници привлекателни за пациентите?\n- ВМА е марка и се ползва от доверието на българските граждани, именно защото се славим с това, че тук не симулираме дейност по отношение лечението на пациентите. Хората знаят, че във ВМА никога не може да се използва фразата – „Изтече ви пътеката, затова ви изписваме".\nИзписваме пациента, когато рискът за живота му е минимален. Една от причините за недобре развития потенциал за прием на пациенти в периферните ни болници е това, че имаме лимити. Ние непрекъснато водим кореспонденция с НЗОК за повишаването им, за да можем да отговорим на очакванията и желанията на нашите пациенти.\n- Очаквате ли условията на работа да са по-добри за болниците след новия рамков договор за тази година?\n- Това е въпрос, който не бих искал да коментирам, защото темите бързо се политизират. Но нещо, което ми прави добро впечатление е, че има известно повишаване на цените на клиничните пътеки. Философията за това повишаване е да се стабилизира положението на общинските болници, като се увеличат приходите им. Но като хирург, например, установих, че най-сериозно завишение има в пътеките за черен дроб и за панкреас - високоспециализирана дейност, която не се извършва в общинските болници.\n- И все пак тези 148 млн. лв. в повече, които трябва да получат болниците през тази година ще стабилизират ли състоянието им?\n- Според мен имаше болезнена нужда от подобна актуализация на цените на клиничните пътеки, защото те не бяха увеличавани от десет години. Дали ще стабилизира – дай Боже.\n- Вече разполагате с лимита си за тази година, има ли съществена разлика в сравнение с миналата?\n- Той е направен на база последното тримесечие на миналата година, така че няма голяма разлика спрямо него. В сравнение с началото на миналата година има известно повишение, защото отправната точка е друга. Но миналата година завършихме с 2.8 млн. лв. надлимитна дейност, която е чиста загуба за нас.\n- Философията за нефактуриране на надлимтината дейност ще промени ли по някакъв начин работата в болницата?\n- Това е изисква много по-строга политика от наша страна за планиране на пациентите и следене докъде ни стига лимита.\n- Заради решението на ВАС повечето мениджъри на държавни болници заявиха, че ще заведат дела, за да си получат сумите от НЗОК за надлимитна дейност, ВМА ще го направи ли?\n- Не сме обсъждали този въпрос.\n- Докъде стигнаха плановете ви със създаването на университет към ВМА?\n- Има наложен мораториум за откриване на нови висши училища, така че не можем да ги осъществим в близките пет години.\n- Как ще продължите тогава да подготвяте кадри?\n- На този етап само чрез тристранното ни споразумение с Военноморското училище и Медицинския университет във Варна. Това ни дава възможност да подготвяме около 20 души на година, което е недостатъчно, но все пак е стъпка в правилната посока.\n- Кой е най-големият проблем на българското здравеопазване?\n- Финансирането и философията на харченето на парите. Този дисбаланс между заплащането на лекарства и болнична помощ го няма никъде по света.\n- Един ваш колега наскоро каза, че бедността е най-големият ни порок, съгласен ли сте с него?\n- И да, и не. Според мен най-големият ни порок е завистта и сигурно произлиза от бедността. Но изключително тежък проблем и е присъща на българина от древни времена. И тук не говоря за завистта към заемането на различни постове, не го свързвам със себе си, имам предвид завистта към всяко едно нещо, което се случва в житейския път на човек. Заради това напоследък съм се обърнал повече към майка ми и баща ми, защото знам, че те искрено се радват на моите успехи\nНяма да се променя основният пакет Стартираме остойностяването на медицинските услуги, каза зам.-министър Начева\nСестрите си правят здравен синдикат Протестите в Сливен са отложени, на 24 юли ще се решава дали ще има стачка\nБолницата в Дупница излезе на печалба Задълженията постепенно намаляват, твърди прокуристът Мария Иванова\nСамо 12 млади лекари в област Кюстендил Застаряването на медиците в региона продължава, показват данните на НСИ\n3 партии искат анализ за лекарите До 30 септември министър Кирил Ананиев да представи данни за проблемите с осигуреността на медици в България, гласи проекторешение внесено в НС\nКасата трябва да стане отново независима Илюзия е, че медиците ще продължават да работят при такова заплащане, каза д-р Дечев\nНови документи борят бумащината в РЗИ Те са свързани с разрешение за съхранение и продажба на лекарствени продукти от лекари и лекари по дентална медицина\nПитат Ананиев за верификацията На 9 август изтича преходният период за включване на аптеките в системата за разпознаване на фалшивите лекарства\nТуморите на зебрите зачестяват Всеки месец поне по двама пациенти диагностицираме в ИСУЛ, каза д-р Радислав Наков\nНов център за балнеолечение отвори врати Националната специализирана болница за физикална терапия и рехабилитация отбеляза двоен празник